stanford-oval/wikipedia huggingface dataset:
Leo Sormunen
Ura

Sormunen valittiin Pohjola-leirille Helsingin IFK:sta vuonna 2010. Hän siirtyi juniorina sittemmin Karhu-Kissoihin. Sormunen oli kaudella 2011–2012 C-nuorten I-divisioonassa joukkueensa paras pistemies, maalintekijä ja syöttäjä tehoilla 25+35=60, joilla hän sijoittui sarjan pistepörssissä kuudenneksi. Sormunen pelasi samalla kaudella myös yhden ottelun lainalla Jokereiden C-nuorten SM-sarjajoukkueessa. Kaudella 2012–2013 hän nousi Karhu-Kissojen B2-nuorten kapteeniksi. Sormunen oli joukkueen paras pistemies ja syöttäjä sekä B2-nuorten SM-karsinnoissa tehoilla 6+12=18 että B2-nuorten Mestiksen runkosarjassa tehoilla 12+29=41. Hän voitti koko jälkimmäisenä mainitun sarjan piste- ja syöttöpörssin, kuten myös pudotuspeleissä tehoilla 5+6=11.
Kaudeksi 2013–2014 Sormunen siirtyi Jokereiden B-nuoriin, jossa hän voitti kauden päätteeksi SM-hopeaa. Kaudella 2014–2015 Sormunen pelasi seuran A-nuorten lisäksi myös kuusi ottelua lainalla Karhu-Kissojen A-nuorten Mestisjoukkueessa. Kaudeksi 2015–2016 hän siirtyi Saimaan Pallon A-nuoriin. Kaudella 2016–2017 Sormunen debytoi seuran SM-liigajoukkueessa. Hän teki liigadebyyttinsä 23. helmikuuta 2017 vieraissa Helsingin IFK:ta vastaan. Sormuselle avautui paikka SaiPan kokoonpanosta, kun joukkue kärsi lukuisista poissaoloista. Lisäksi joukkueen SaiPan oli poistunut siirtotakarajalla viisi kenttäpelaajaa. Hän sai ottelussa jääaikaa 4.31 minuuttia. Sormunen sai myös yhden kahden minuutin jäähyn estämisestä. Hän pelasi kauden aikana SM-liigassa kaikkiaan seitsemän runkosarjaottelua ilman tehopisteitä.
Sormunen siirtyi kaudeksi 2017–2018 Kiekko-Vantaan A-nuorten Mestisjoukkueeseen. Hän voitti joukkueen sisäisen piste- ja syöttöpörssin tehoilla 10+25=35. Sormunen voitti kauden päätteeksi A-nuorten Mestiksen mestaruuden. Kaudeksi 2018–2019 hän siirtyi vuoden mittaisella sopimuksella Suomi-sarjajoukkue Kiekko-Espooseen.
Muuta

Sormunen valmistui ylioppilaaksi Leppävaaran lukiosta syksyllä 2015.
Kevin P. Smith

| Kevin Smith |
| --- | --- |

Henkilötiedot
Syntynyt: 2. elokuuta 1970 (ikä 54) Highlands, New Jersey, USA
Ammatti:  käsikirjoittaja näyttelijä elokuvaohjaaja
Siviilisääty:  Naimisissa
Puoliso:  Jennifer Swalbach
Muut tiedot
Lempinimet:  Silent Bob
Aiheesta muualla
Kotisivu
Kevin Patrick Smith (s. 2. elokuuta 1970 Highlands, New Jersey) on yhdysvaltalainen käsikirjoittaja, näyttelijä ja elokuvaohjaaja. Hän on naimisissa näyttelijä-toimittaja Jennifer Schwalbach Smithin kanssa.
Filmografia > Käsikirjoittajana

Mae Day: The Crumbling of a Documentary (1992)
Clerks (1994)
Mallrats (1995)
Hiatus (1996)
Chasing Amy (1997)
Clerks: Sell Out
Dogma (1999)
Jay ja Silent Bob iskevät takaisin (Jay and Silent Bob Strike Back) (2001)
The Concert for New York City (2001)
Roadside Attractions (2002)
The Flying Car (2002)
Daredevil, Vol. 1: Guardian Devil (2003)
Jersey Girl (2004)
Clerks: The Lost Scene (2004)
Clerks II (2006)
Zack & Miri puuhaa pornoo (2008)
Red State (2010)
Tusk (2014)
Yoga Hosers (2016)
Filmografia > Ohjaajana

Mae Day: The Crumbling of a Documentary (1992)
Clerks (1994)
Mallrats (1995)
Chasing Amy (1997)
Dogma (1999)
Jay ja Silent Bob iskevät takaisin (Jay and Silent Bob Strike Back, 2001)
The Flying Car (2002)
Clerks: The Lost Scene (2004)
Tyttö tuollainen (Jersey Girl, 2004)
Clerks II (2006)
Red State (2008)
Zack & Miri puuhaa pornoo (2008)
Ranger Danger and the Danger Rangers (2010, tentative)
Pari kyttää (Cop Out, 2010)
Tusk (2014)
Yoga Hosers (2016)
Filmografia > Tuottajana

Clerks
Mallrats (uncredited)
Drawing Flies
A Better Place
Chasing Amy (uncredited)
Good Will Hunting (co-producer)
Dogma (uncredited)
Vulgar
Jay ja Silent Bob iskevät takaisin (Jay and Silent Bob Strike Back, uncredited)
Tyttö tuollainen (Jersey Girl, uncredited)
Sucks Less with Kevin Smith (vastaava tuottaja, 6 episodes, 2006)
Small Town Gay Bar (2006, vastaava tuottaja)
Reel Paradise (2005, vastaava tuottaja)
Clerks: The Animated Series (vastaava tuottaja, 2 episodes, 2000–2001)
Judge Not: In Defense of Dogma (2001, producer)
Tail Lights Fade (1999, vastaava tuottaja, uncredited)
Big Helium Dog (1999, vastaava tuottaja)
A Better Place (1997, vastaava tuottaja)
Mae Day: The Crumbling of a Documentary (1992)
Hating Hal
The Flying Car (2002)
Clerks: The Lost Scene (2004)
Clerks II
Filmografia > Näyttelijänä

Clerks
Mallrats
Drawing Flies
Chasing Amy
Dogma
Scream 3
Vulgar
Jay ja Silent Bob iskevät takaisin (Jay and Silent Bob Strike Back)
Daredevil
Doogal
Now You Know
Clerks II
Southland Tales
Bottoms Up
Catch and Release
Veronica Mars (1 jakso)
Tail Lights Fade
Joey (1 jakso)
Kova Laki: "Black, White and Blue"
Clerks: The Animated Series (6 jaksoa)
Hardware: Uncensored Music Videos - Hip Hop Volume 1
Saman katon alla (Yes, Dear) (1 jakso)
Manchild Pilot (not picked up)
Duck Dodgers (1 jakso) (ääni)
Degrassi: The Next Generation (5 jaksoa)
"Ranger Danger and the Danger Rangers" Unconfirmed
TMNT (ääni)
Big Helium Dog
Electric Playground (1 jakso)
Die Hard 4.0
Red State 2008
Hating Hal (1 jakso)
Yoga Hosers (2016)
Filmografia > Editoijana

Clerks II (2006)
Tyttö tuollainen (Jersey Girl, 2004)
The Flying Car (2002) (uncredited)
Jay ja Silent Bob iskevät takaisin (Jay and Silent Bob Strike Back) (2001)
Dogma (1999)
Chasing Amy (1997)
Clerks (1994)
Mae Day: The Crumbling of a Documentary (1992)
Hating Hal
The Flying Car (2002)
Clerks: The Lost Scene (2004)
Tusk (2014)
Yoga Hosers (2016)
Filmografia > Muut

Kisses and Caroms (2006) (special thanks)
For Catherine (2005) (very special thanks)
Reel Paradise (2005) (phase one instigator)
The Men Without Fear: Creating 'Daredevil' (2003) (V) (special thanks)
An Evening with Kevin Smith (2002) (special thanks)
An Evening with Kevin Smith 2: Evening Harder (2006 (special thanks)
Reality of Life (2002) (special thanks)
The Official Star Wars Fan elokuva Awards (2002) (very special thanks)
Stan Lee's Mutants, Monsters & Marvels (2002) (special thanks)
Jay ja Silent Bob iskevät takaisin (Jay and Silent Bob Strike Back) (2001) (executive album producer)
Donnie Darko (2001) (special thanks, featured in audio commentary alongside director Richard Kelly)
Vulgar (2000) (thanks)
Tail Lights Fade (1999) (executive advisor)
Dogma (1999) (puppeteer: / Vincent J. Guastini Productions) (as Kevin P. Smith)
Cold Hearts (1999) (special thanks)
Overnight Delivery (1998) (special thanks)
Now You Know (2006) (special thanks)
Hating Hal (Created By)
Aiheesta muualla

Wikimedia Commonsissa on kuvia tai muita tiedostoja aiheesta .
Kevin P. Smith Internet Movie Databasessa. (englanniksi)
Kuching

| Kuching 古晋 |
| --- | --- |

 Kuching
 Koordinaatit: 1°33′36″N, 110°42′20″E 
Valtio:  Malesia
Osavaltio:  Sarawak
Hallintoalue:  Kuching
Piirikunta:  Kuching
Väkiluku:  325 132
Infobox OKVirheellinen NIMI-arvo: 
Kuching on Malesian seitsemänneksi suurin kaupunki ja Borneon saarella sijaitsevan Sarawakin osavaltion pääkaupunki. Kaupungin asukasluku on noin 325 000. Kaupungin perusti James Brooke vuonna 1839, ja nykyään kaupunki on hallinnollinen keskus. Asukkaisiin kuuluu muun muassa kiinalaisia ja malaijeja. Kaupungin vientituotteita ovat esimerkiksi kumi ja saago. Kuchingissa on vuonna 1891 perustettu muinaista borneolaista kulttuuria esittelevä Sarawak-museo, satama ja lentoasema. Siellä on useita katedraaleja, moskeijoita ja buddhalaisia temppeleitä. Kuchingissa on opettajaharjoittelukoulu sekä yliopisto. Kaupunki on hallinnollisesti jaettu Pohjois- ja Etelä-Kuchingiin.
Vuosien 1980–2016 tilastojen mukaan Kuchingissa on trooppinen ilmasto, lämpötilat ovat ympäri vuoden tasaisia ja pääasiassa välillä 24 °C–32 °C. Sademäärät vaihtelevat paljon vuodenajan mukaan, tammikuussa keskimääräinen kuukausittainen sadanta on yli 450 millimetriä ja touko-elokuussa alle 200 millimetriä kuukaudessa.
Aiheesta muualla

Kuvia tai muita tiedostoja aiheesta Kuching Wikimedia Commonsissa
Kingdom Hearts (pelisarja)

| Kingdom Hearts |
| --- | --- |

Kehittäjä:  Square Enix Jupiter h.a.n.d.
Julkaisija:  Square Enix
Suunnittelija:  Tetsuya Nomura Shinji Hashimoto
Alusta:  PlayStation 2, PlayStation 3, PlayStation 4, PlayStation Portable, Xbox One, Game Boy Advance, Nintendo DS, Nintendo 3DS, Microsoft Windows
Ensijulkaisu:  Kingdom Hearts (2002)
Viimeisin julkaisu:  Kingdom Hearts: Melody of Memory (2020)
Aiheesta muualla
Kotisivut
MobyGames
Lisää peliartikkeleitaVideopelien teemasivulla
Kingdom Hearts (jap. キングダムハーツ, Kingudamu Hātsu) on Square Enixin kehittämä ja julkaisema videopelisarja. Pelisarjan osat ovat japanilaistyylisiä fantasiamaisia toimintaroolipelejä. Peleissä seikkailee 14-vuotias (myöhemmin 15-vuotias tai 16-vuotias) keyblade-nimistä asetta käyttävä poika nimeltään Sora. Pelisarjan pelejä on yleensä julkaistu PlayStation 2:lle tai Nintendon käsikonsoleille. Vuonna 2021 niitä julkaistiin ensimmäistä kertaa myös Microsoft Windowsille yksinoikeudella Epic Games Storeen maaliskuussa 2021.
Pelisarjan universumi

Universumi jakautuu useisiin eri maailmoihin, joihin kuuluu sekä alkuperäisiä maailmoja tai Disney-elokuviin perustuvia maailmoja. Alkuperäisten hahmojen ja Disney-hahmojen (myöhemmissä peleissä myös Pixar-hahmojen) lisäksi näissä maailmoissa asuu myös joitain Final Fantasy -pelisarjasta tai The World Ends with You -pelistä tuttuja hahmoja. Jokainen näissä maailmoissa elävä olento koostuu yleensä ruumiista, sielusta ja sydämestä. Maailmojen välillä liikkuminen on mahdollista alkuperäisessä Kingdom Heartsissa sekä Kingdom Hearts II:ssa gummi-aluksen avulla, 358/2 Daysissä pimeyden käytävien avulla, Birth by Sleepissä keyblade-glidereiden avulla, tai Kingdom Hearts 3D: Dream Drop Distance nukkuvien avaimenreikien kautta.
On myös olemassa pimeyden maailma, johon muut maailmat voivat vajota, jos pimeys pääsee kyseisten maailmojen omiin sydäminä toimiviin avaimenreikiin (engl. Keyholes). Myös elävä olento voi menettää sydämensä pimeydelle ja siten hänen sydämestään tulee olento, jota kutsutaan sydämettömäksi. Kun taas jäljelle jääneestä ruumiista ja sielusta tulee olento, jota kutsutaan ei-keneksikään.
Pelisarjan universumi > Olennot

Sydämettömät (engl. the Heartless): Pimeyden turmelemia sydämiä, joilla ei ole ruumista tai sielua. Ne ovat tunteettomia eivätkä ajattele, joten ne toimivat pelkän vaiston varassa. Tästä ne ovat nimensäkin saaneet. Sydämettömiä on kahdenalaisia: puhdasverisiä (engl. Pureblood) ja keinotekoisia merkittyjä (engl. Emblem). Puhdasveriset olivat aluksi ainoita olemassa olevia sydämettömiä. Ne elävät lähinnä Pimeyden maailmassa ilmestyen valon maailmaan vain harvoin. Keinotekoiset sydämettömät syntyivät Ansem Viisaan ja Xehanortin tekemistä kokeista, jotka turmelivat elävien sydämiä. Toisin kuin puhdasveriset, keinotekoiset jättävät jälkeensä sydämiä tuhoutuessaan. Mutta jos ne tuhotaan ilman keybladeä, ne katoavat pimeyden maailmaan, muuttuen taas sydämettömiksi. Tunteettomuudestaan huolimatta sydämettömät tottelevat ketä tahansa, jolla on vahva tahto.
Ei-ketkään (engl. Nobodies): Jos sydämettömäksi muuttuneella olennolla on tarpeeksi vahva tahto, hänen jälkeensä jättämät ruumis ja sielu voivat alkaa toimia omillaan synnyttäen olennon nimeltä "ei-kukaan" (engl. Nobody). Ilman sydämiä ei-ketkään eivät kuulu valoon eivätkä pimeyteen ja ovat pelkkää "tyhjyyttä". Organisaatio XIII:n jäsenet ovat harvoja tunnettuja ei-ketään, jotka ovat säilyttäneet puhekyvyn, ihmismäisen hahmon ja alkuperäisen minänsä muistot. Tuhoutuessaan ei-kenenkään sielu ja ruumis katoavat pimeyteen, kunnes hänen alkuperäisen minänsä sydän on vapautettu, jolloin sekä sydämettömän että ei-kenenkään todellinen minä palautuu entiselleen.
Bug Blox: Korruptoituneen datan ruumiillistumia, joista osa voi ottaa sydämettömien ulkomuodon. Ne ilmestyivät Samu Sirkan päiväkirjan digitaalizeen versioon, kun hän ja kuningas Mikki Hiiri yrittivät tutkia viestiä, jonka Naminé oli jättänyt päiväkirjaan.
Unversed: Nämä olennot ovat puhdasta pimeyttä omaavan henkilön sydämen negatiivisten tunteiden ruumiillistumia. Kun mestari Xehanort jakoi Ventuksen sydämen pimeän puolen erilliseksi hahmoksi nimeltä Vanitas, Unversed syntyivät Vanitaksen negatiivisista tunteista.
Unensyöjät (engl. Dream Eaters): Unensyöjä on nimitys nukkuvissa maailmoissa eläville olennoille. Sydämettömien tavoin nekin ovat syntyneet pimeydestä, mutta unensyöjät elävät vain "syvään uneen" vaipuneissa maailmoissa. Niitä on kahdenlaisia: "painajaiset" (engl. Nightmares), jotka syövät hyviä unia ja istuttavat pahoja, sekä "henget" (engl. Spirits), jotka päinvastaisesti syövät pahoja unia ja toimivat myös Soran ja Rikun kumppaneina näiden matkatessa nukkuvissa maailmoissa.
Replika (engl. Replica): Keinotekoinen kopio ihmisruumiista, jotka Organisaatio XIII:n jäsen Vexen loi tutkimustensa pohjalta. Kenen tahansa sydän tai dataversio jonkun sydämestä voi asettua sen sisään. Elottomat replikat näyttävät pelkiltä valkoisilta mallinukeilta, mutta sydämen asettuessa niihin, ne muuttuvat sydämen omistajan edellisen ruumiin näköisiksi.
Pelisarjan universumi > Esineet

Keyblade: Avaimen muotoinen miekan tavoin käytettävä ase, jolla voi taistella pimeyttä vastaan. Ja vain niiden avulla voi vapauttaa pimeyden valtaamia sydämiä. Niillä on myös kyky avata ja sulkea ovia sekä sinetöidä maailmojen sydämiä niiden avaimenreikien kautta. Tarpeeksi korkea-arvoinen keybladen käyttäjä voi antaa toiselle kyvyn käyttää keybladeä antamalla tämän koskettaa keybladensä tai luomalla yhteyden tämän sydämeen.
χ-blade (”χ” lausutaan ”khii”) on muinainen keyblade, jonka alkuperää ei tunneta. Toisin kuin tavalliset keybladet, χ-blade pystyy hallitsemaan Kingdom Heartsia toimien niiden vartijana. Keybladet luotiin sen kuvaksi, mutta useat niiden käyttäjät alkoivat himoita Kingdom Heartsin valoa itselleen, mistä alkoi Keyblade-sota. Sota käytiin paikassa, josta tuli Keyblade Graveyard, ja se päättyi χ-bladen tuhoon, jolloin se jakaantui seitsemäksi valoksi ja kolmeksitoista pimeydeksi. Seitsemästä valosta syntyivät Sydänten Prinsessojen sydämet.
Kingdom Hearts: Kaikkien maailmojen sydän, joka esiintyy valtavana sydämen muotoisena kuuna. Sen valo ajoi kuitenkin monet käymään taisteluita, jotka johtivat Keyblade-sotaan. χ-bladen tuhoutuessa Kingdom Hearts vajosivat pimeyteen ja maailmat jakaantuivat erilleen toisistaan. Mestari Xehanort on pyrkinyt tuomaan ne takaisin valoon, jotta voisi niiden voimalla hallita maailmoja mielensä mukaan.
Pelit > Pimeyden etsijä -saaga

Seuraavat pelit muodostavat Pimeyden etsijä -saagan (engl. Dark Seeker Saga).
Kingdom Hearts (2002)
Kingdom Hearts: Chain of Memories (2004)
Kingdom Hearts II (2005)
Kingdom Hearts coded (2008–2010)
Kingdom Hearts: 358/2 Days (2009)
Kingdom Hearts: Birth by Sleep (2010)
Kingdom Hearts 3D: Dream Drop Distance (2012)
Kingdom Hearts III (2019)
Pelit > Kadonnut mestari -tarinakaari

Seuraavat pelit muodostavat Kadonnut mestari -tarinakaaren (engl. Lost Master Arc).
Kingdom Hearts III Re Mind (2020, Kingdom Hearts III:n lisälaajennus)
Kingdom Hearts: Melody of Memory (2020)
Kingdom Hearts Missing-Link (2024)
Kingdom Hearts IV (TBA)
Pelit > Muut

Kingdom Hearts Mobile (2008, lopetettu)
Kingdom Hearts χ (2013)
Pelit > Uudelleenjulkaisut

Kingdom Hearts Final Mix (2002)
Kingdom Hearts II Final Mix (2007)
Kingdom Hearts Re:Chain of Memories (2007)
Kingdom Hearts Re:coded (2010)
Kingdom Hearts: Birth by Sleep Final Mix (2011)
Kingdom Hearts Unchained χ (2015)
Kingdom Hearts Union χ (2017)
Kingdom Hearts Union χ Dark Road (2020)
Pelit > HD-kokoelmat

Kingdom Hearts HD 1.5 Remix (2013)
Kingdom Hearts HD 2.5 Remix (2014)
Kingdom Hearts HD 2.8 Final Chapter Prologue (2017)
Kingdom Hearts HD 1.5 Remix + HD 2.5 Remix (2017)
Kingdom Hearts: The Story So Far (2018)
Kingdom Hearts: All-In-One-Package (2019)
Aiheesta muualla

Kingdom Hearts III on it's way computerandvideogames.com. Viitattu 24.4.2011. (englanniksi)
| --- | --- |
Pelit:   Kingdom Hearts  Chain of Memories  II  Coded  358/2 Days  Birth by Sleep  3D: Dream Drop Distance  χ  III  Melody of Memory  Missing-Link  IV 
HD-kokoelmat:   HD 1.5 Remix  HD 2.5 Remix  HD 2.8 Final Chapter Prologue 
Hahmot:   Sora  Organisaatio XIII
Luettelo Kenian kaupungeista

Kenian kartta.(englanniksi) Kartalta käyvät ilmi Kenian keskeisimmät kaupungit.(Kartan kuvaamasta maakuntajaotuksesta luovuttiin vuonna 2013.)
Tämä on luettelo Keniassa sijaitsevista kaupungeista.
Bungoma
Dadaab
Eldoret
Garissa
Homa Bay
Kakamega
Kisumu
Kitale
Lamu
Lodwar
Machakos
Muiga
Malindi
Mandera
Marsabit
Meru
Mombasa
Moyale
Nyeri
Nairobi
Naivasha
Nakuru
Namanga
Narumoro
Nanyuki
Samburu
Wajir
Webuye
Kustaa Helminen

Kustaa Helminen (17. huhtikuuta 1879 Tampere – 14. toukokuuta 1952 Tampere) oli suomalainen liikemies ja kauppias.
Kustaa Helmisen vanhemmat olivat kauppias Kustaa Helminen ja Hilda Helenius. Hän pääsi ylioppilaaksi Tampereen reaalilyseosta 1900 ja sai Suomen Liikemiesten Kauppaopiston päästötodistuksen 1902. Helminen teki 1904–1905 valtion myöntämän nuorten liikemiesten apurahan saatuaan opintomatkan Saksaan jalkinealaan tutustumista varten.
Kauppaopiston käytyään Kustaa Helminen ryhtyi Toiminimi G. Helmisen Kenkä- ja Nahkatavaraliikkeen johtajaksi. Liikkeen oli perustanut hänen isänsä ja tämän 1893 kuoltua Kustaa Helmisen äiti Hilda Helminen oli johtanut ja laajentanut liikettä. Kustaa Helminen johti liikettä vuoteen 1915 saakka, jolloin siirtyi tamperelaisen Oy Attilan kenkätehtaan kaupalliseksi johtajaksi kolmen vuoden ajaksi. Tänä aikana Attilan tehdasta laajennettiin voimakkaasti ja kehitettiin nykyaikaisen kenkätehtaan vaatimuksia vastaavalle tasolle. Vuonna 1918 Helminen siirtyi sitten Aaltosen Kenkätehtaan Itä-Suomen edustajaksi, hän asui kuitenkin edelleen Tampereella. Helminen oli lisäksi Viipurissa toimineen Tampereen Kenkä Oy:n pääosakkaana ja johtokunnan puheenjohtajana 1916–1928. Hän tutustutti itäsuomalaiset kuluttajat teollisesti valmistettuihin jalkineisiin.
Helminen oli Tampereen suurimman kirjakaupan Tampereen Kirjakauppa Oy:n johtokunnan puheenjohtajana liikkeen perustamisvuodesta 1910 alkaen ja hän oli myös yksi liikkeen perustajista. Helminen oli Tampereen Kirjapaino Oy:n (Aamulehti) johtokunnan jäsenenä 1911–1924 ja hän toimi tilintarkastajana muun muassa Tampereen Osake-Pankissa, Tampereen Säästöpankissa ja useissa teollisuuslaitoksissa.
Helminen oli Tampereen kaupunginvaltuuston jäsenenä ja kaupungin tilintarkastajana 1916–1919. Vuosina 1920–1934 hän oli Tampereen kaupungin taksoitusvalmistelukunnan jäsenenä ja viimeiset 6 vuotta siitä valmistelukunnan varapuheenjohtajana. Tampereen kauppaoppilaitoksen johtokunnan jäsenenä Helminen oli vuodesta 1933 ja Tampereen Suomalaisen Klubin johtokunnan jäsenenä vuodesta 1919 ja klubin johtokunnan puheenjohtajana vuodesta 1935. Helminen palveli vapaaehtoisena aliupseerina vanhassa Suomen sotaväessä ennen sen hajoittamista ja Suomen itsenäistymisen jälkeen Helminen oli armeijan insinööriesikunnan jäsenenä Tampereella sekä oli mukana suojeluskunnassa.
Kustaa Helminen oli naimisissa vuodesta 1912 talousopettaja May Fanny Maria af Björksténin kanssa.Kustaa Helmisen veli oli Aaltosen kenkätehtaan teknillisenä johtajana toiminut diplomi-insinööri Otto Ferdinand Helminen (1886–1970) ja sisar taiteilija Martta Helminen (1890–1983). Kustaa Helmisen poika Mauri Kustaa Helminen (1913–1993) oli ekonomi ja Tampereen kirjakauppa Oy:n toimitusjohtaja 1943–1978.
Linnamäen patojärvi

| Linnamäen patojärvi |
| --- | --- |

Valtiot:  Viro
Maakunnat:  Harjumaa
Kunnat:  Jõelähtme
Koordinaatit:  59°27′53″N, 25°09′48″E
Vesistöalue ja valuma-alueen tietoja
Päävesistöalue:  Jägala jõen vesistö
Laskujoki:  Jägala jõgi
Järvinumero:  VEE2024510
Mittaustietoja
Rantaviiva:  4,686 km  
Pinta-ala:  31,1 ha  
Valuma-alue:  1 572,3 km² 
Saaria:  6
 fiLinnamäen patojärvi 
Linnamäen patojärvi (myös Linnamäe veehoidla tai Linnamäe paisjärv) on Virossa Jõelähtmen maalaiskunnassa Harjumaalla sijaitseva padottu järviallas. Linnamäellä viitataan tunnettuun Jägalan linnamäkeen, joka sijaitsee padon itäpuolella järven rannassa.
Maantietoa

Tekojärvi on syntynyt, kun Jägala jõen yli on rakennettu 130 metriä pitkä pato. Pato liittyy Linnamäen voimalaitokseen. Tekojärven pinta-ala on 31 hehtaaria (ha) ja se on 1,2 kilometriä pitkä ja 600 metriä leveä. Järven muoto seuraa Jägala jõen jokilaakson muotoa, minkä takia siinä on viisi mutkaa. Saaria on kuusi ja niiden yhteinen pinta-ala on 1,86 ha. Jägala jõen valuma-alueen suuruus on 1 572,3 km². Järven rantaviivan pituus on 4,7 kilometriä ja rannat ovat metsämaata. Järven lähiympäristössä sijaitsee kolme maatilaa ja sen itäpuolelta kulkee Ihasaluun johtava maantie.
Vedenlaatu

Järvi on kirkasvetinen, jossa humuspitoisuudet ovat alhaiset.
Lasse Huittisista

Lasse Huittisista (myös Lasse kyrkotjuv, stora kyrkotjuven, ”suuri kirkkovaras”; Huittinen – 1488 Tukholma, Ruotsi) oli suomalainen suurvaras, joka murtautui lukuisiin kirkkoihin Ruotsissa ja sai teoistaan kuolemantuomion.
Lassen syntymäaika ja vaiheet ennen muuttoa Lounais-Suomesta Ruotsiin ovat tuntemattomia, häntä koskevat tiedot ovat oikeudenkäyntiasiakirjoja syyskuulta 1488. Lasse saatiin kiinni kymmenistä murroista eri kirkkoihin ja tuomittiin kuolemaan hirttämällä. Lasse nimesi 36 kirkkoa, joihin hän oli murtautunut, ja kertoi vielä muista kirkoista, joita hän ei tiennyt nimeltä. Mahdollisesti murtokohteita oli yhteensä viitisenkymmentä. Vain kahdessa tapauksessa murtautuminen kirkkoon epäonnistui, Kalmarissa ja Lötissä, jotka molemmat sijaitsevat Uplannissa. Häntä kutsuttiinkin "suureksi kirkkovarkaaksi". Uplannin ohella Lasse teki murtomatkoja Mälarenia pitkin Södermanlandissa ja Västmanlandissa ja murtautui lisäksi yhteen kirkkoon Länsi-Götanmaalla ja kahteen kirkkoon Itä-Götanmaalla, samoin kuin useaan Tukholman ympäristön kirkkoon ja Uppsalan seudun kirkkoihin. Kaukaisin murtokohde oli Bettnan kirkko, joka sijaitsee Katrineholmin ja Nyköpingin välillä. Lassen järjestelmällisyyttä kuvaa, että hän murtautui kaikkiin välittömästi Strängnäsin länsipuolella oleviin kirkkoihin. Hänen läntisimmät kohteensa sijaitsivat lähellä Västeråsia.
Lasse esiintyi ilmeisesti pyhiinvaeltajana ja varasti erityisesti maaseutukirkoista rahaa, hopeaesineitä ja muita pieniä arvotavaroita, jotka oli helppo kuljettaa ja myydä. Vain pieni osa varastetuista esineistä saatiin jäljitettyä ja palautettua, vaikkakin niiden myynti lienee ollut varsin hyvin organisoitua. Oikeudenkäynnissä Lasse väitti vaimonsa olleen tietämätön toiminnastaan, jota lienee kuitenkin jatkunut vuosikausia. Hänet tuomittiin varkauksista ja kirkkorauhan häpäisemisestä kuolemaan hirttämällä hirsipuun ylimmästä poikkipuusta. Tekojen todisteista ei tiedetä, mutta Lassen hirttopaikalla sielunsa pelastamiseksi tekemä tunnustus merkittiin muistiin.
Kuikkalammi (Kuhmoinen)

| Kuikkalammi |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°39′17″N, 25°00′40″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pääskylänjoen valuma-alue (35.76)
Laskujoki:  oja Valkealammiin 
Järvinumero:  35.764.1.025
Mittaustietoja
Pinnankorkeus:  125,6 m  
Rantaviiva:  0,411 km  
Pinta-ala:  1,098 ha  
Saaria:  ei saaria 
 fiKuikkalammi 
Kuikkalammi on Pirkanmaalla Kuhmoisten Kylämässä sijaitseva lampi.
Maantietoa

Lammen pinta-ala on 1,1 hehtaaria ja se on 150 metriä pitkä ja 100 metriä leveä. Se sijaitsee Kuoksenjärven ja Särkijärven välissä. Lammella ei ole kartan mukaan saaria. Sen rantaviivan pituus on 400 metriä ja sen rannat ovat peltomaata ja suota. Sen rannassa on vapaa-ajan asunto, jolle tulee tie ohi kulkevalta tieltä Poikuskulman suunnalta.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Pukarajärven alueeseen (35.764) se kuuluu. Lammen vedenpinnan korkeus on 125,6 metriä mpy. Siihen on johdettu suolta ojia ja sen laskuoja kiertää mäen ennen laskemistaan Valkealammiin 600 metrin päässä. Tämä laskee vuorostaan Kuoksenjärven Kylmälahteen.